ไฟแนนซ์ทูเดย์
...อั๊ยยะ ช.ชดา อ่านชีวิตที่ผ่อนคลาย สไตล์ ดร.โกร่ง วีรพงษ์ รามางกูร ประธานกรรมการธนาคารแห่งประเทศไทย ในวารสารภายในของแบงก์ชาติ &#8220;พระสยาม&#8221; ว่า คนต้นแบบ หรือไอดอลของ ดร.โกร่ง คือ &#8220;ดร.ป๋วย อึ๊งภากรณ์&#8221; อดีตผู้ว่าการแบงก์ชาติ และ &#8220;พล.อ.เปรม ติณสูลานนท์&#8221; ประธานองคมนตรีและรัฐบุรุษ
26 ก.ย. 2555

...อั๊ยยะ ช.ชดา อ่านชีวิตที่ผ่อนคลาย สไตล์ ดร.โกร่ง วีรพงษ์ รามางกูร ประธานกรรมการธนาคารแห่งประเทศไทย ในวารสารภายในของแบงก์ชาติ “พระสยาม” ว่า คนต้นแบบ หรือไอดอลของ ดร.โกร่ง คือ “ดร.ป๋วย อึ๊งภากรณ์” อดีตผู้ว่าการแบงก์ชาติ และ “พล.อ.เปรม ติณสูลานนท์” ประธานองคมนตรีและรัฐบุรุษ
ดร.โกร่ง ให้เหตุผลที่ยกย่อง ดร.ป๋วย เพราะเป็นครูและลูกศิษย์นอกห้องเรียน ที่คอยสั่งสอนและให้คำแนะนำที่ดี ทั้งในเรื่องหลักวิชาการและการใช้ชีวิตตามหลักคุณธรรมมาโดยตลอด
ส่วนป๋าเปรมนั้น ดร.โกร่ง นับถือท่าน เพราะได้แสดงให้เห็นถึงความเป็นคนมุ่งมั่น ซื่อสัตย์สุจริต รู้จักวิธีที่จะจัดการกับการเมืองได้อย่างเหมาะสม ตลอดระยะเวลาที่ทำงานกันมา 8 ปี ยิ่งกว่าเรียนหนังสือ เพราะได้ฝึกคิดเรื่องเศรษฐศาสตร์และนำมาปฏิบัติจริง
ที่ ช.ชดา ร้องอั๊ยยะ เพราะวันนี้สับสนว่า ดร.โกร่ง ยืนอยู่ฝั่งตรงกันข้ามกับไอดอลทั้งสองท่าน หรือเปล่า คนเราดูที่การกระทำดีกว่าคำพูดที่สวยๆ ดีไหม
...นั่งดูศึกชิงตำแหน่งผู้อำนวยการธนาคารออมสินอย่างหนักใจ เหมือนดูหนังเรื่องเก่า แต่เปลี่ยนตัวเอกจาก “เลอศักดิ์ จุลเทศ” กับ “วรวิทย์ ชัยลิมปมนตรี” มาเป็น ธัชพล กาญจนกูล รองผู้อำนวยการอาวุโสและรักษาการผู้อำนวยการธนาคารออมสิน และวรวิทย กรรมการผู้จัดการธนาคารอาคารสงเคราะห์ จะขอมาทวงเก้าอี้คืน
งานนี้เล่นกันแรง หากยังเดินสายปล่อยข่าวสาวไส้กันไปมาอย่างนี้ ถ้าธัชพลได้ขึ้นเป็นผู้อำนวยการออมสินก็แล้วไป แต่ถ้าการเมืองเทใจให้ วรวิทย์ คงไม่มีคนชื่อ ธัชพล ในธนาคารออมสิน เพราะจะมองหน้ากันและจะทำงานด้วยกันยังไง เพราะความขัดแย้งวันนี้ถึงจุดที่มองหน้ากันไม่ได้แล้ว
...วันนี้ของ สุวรรณ ดำเนินทอง ยังทำงานเป็นรักษาการนายกสมาคมผู้ตรวจสอบภายในแห่งประเทศไทย และประธานคณะกรรมการจัดการ บริษัทบริหารสินทรัพย์ กรุงเทพพาณิชย์ ทราบแล้วเปลี่ยน